Lauantaina 18.4. järjestetään Helsingissä suurmielenosoitus vapaakauppa- ja investointisopimuksia vastaan. Näyttävyyttä mielenosoitukseen tuo puinen Troijan hevonen, joka rakennetaan mielenosoituspäivän aamuna Suomen eturivin kuvataiteilijoiden johdolla.
Osallistumisellaan taiteilijat haluavat kantaa oman kortensa kekoon tuhoisien ja epädemokraattisten vapaakauppasopimusten kaatamiseksi.
”TTIP-sopimusta ja muita valmisteilla olevia vapaakauppasopimuksia neuvotellaan salassa, ja ne esitetään ihmisille ”mahdollisuuksina, joista ei voi kieltäytyä”. Sopimuksiin sisältyy kuitenkin merkittäviä riskejä yhteiskunnan perustoimintojen ja demokratian kannalta”, taiteilijaryhmään kuuluva Markus Kåhre selventää Troijan hevoseen sisältyvää symboliikkaa.
Anni Lindberg, limperinanni [at] gmail [piste] com, +358 451429126
www.facebook.com/ttipinfo